CELEX: 62008CN0029
Language: sl
Date: 2008-01-25 00:00:00
Title: Zadeva C-29/08: Predlog za sprejetje predhodne odločbe, ki ga je vložilo Regeringsrätten (Švedska) 25. januarja 2008 – Skatteverket proti AB SKF

29.3.2008   
            
            
               SL
            
            
               Uradni list Evropske unije
            
            
               C 79/22
            
         Predlog za sprejetje predhodne odločbe, ki ga je vložilo Regeringsrätten (Švedska) 25. januarja 2008 – Skatteverket proti AB SKF
   (Zadeva C-29/08)
   (2008/C 79/37)
   Jezik postopka: švedščina
   Predložitveno sodišče
   Regeringsrätten (Švedska)
   Stranki v postopku v glavni stvari
   
      Tožeča stranka: Skatteverket
   
      Tožena stranka: AB SKF
   Vprašanja za predhodno odločanje
   
               1.
            
            
               Ali je treba člena 2 in 4 Šeste direktive 77/388/EGS (1) ter člena 2 in 9 Direktive 2006/112/ES (2) razlagati tako, da gre za obdavčljivo transakcijo, če davčni zavezanec, ki je za plačilo davka zavezan zaradi opravljanja storitev za povezano družbo, odsvoji delnice te povezane družbe?
            
         
               2.
            
            
               Če se v odgovoru na prvo vprašanje ugotovi, da odsvojitev pomeni obdavčljivo transakcijo, ali velja zanjo oprostitev za transakcije z delnicami iz člena 13(B)(d), točka 5, Direktive 77/388 in člena 135(1)(f) Direktive 2006/112?
            
         
               3.
            
            
               Ali je mogoče ne glede na odgovor na prvi dve vprašanji pravico do odbitka tako kot za splošne stroške priznati tudi za stroške, ki so nastali zaradi odsvojitev?
            
         
               4.
            
            
               Ali je za odgovor na ta vprašanja pomembno, če odsvojitev delnic povezane družbe poteka v več fazah?
            
         
      (1)  Direktiva Sveta 77/388/EGS (Šesta direktiva) z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, 13.6.1977, str. 1).
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).